JohanHeinsen/ENO huggingface dataset:
Viborger Samler, 1843-05-18
Helsingøer. Capit. P. Akerson, førende Skibet "Schoaf Geste, som ankom hertil fra Antwerpen den 12te Mard A., beretter, at han den 9de De, har mødt den danske Orlogseskadre, bestaaende af 1 Corvet og 2 Brigger, paa 50 30 Bredde og 4 40 Længde østen for Greenwich, og styrende Vr. med Vinden østlig. (Hels. Av.)
Viborger Samler, 1843-05-18
Efter hvad man erfaret skal Regjeringen nu stærkt have ifinde at lade foretage den saa nødvendige Gravning af en Canal udenomkring Løgstøers Grunde, der for den vigtige Seilads paa Liimfjorden er af en saa paatrængende Nødvendighed. Efter de gjorte Overslag vil man mene, at Omkostningerne ved Gravningen af en saadan Vandledning af en 2 a 300 Favnes Længde ikke skal kunne overstige 10,000 Rbd.; men selv om Udgiften, hvad der dog vist er sandsynligt, skulde opløbe til det Fleerdobbelte, saa er Anliggendet dog af en saa overordentlig Vigtighed, at et Afsavn fra Statskassens Side her vistnok aldrig bør komme i Betragtning. (Ab. Av.)
Viborger Samler, 1843-05-18
Reisende med Dampskibet fra Aarhuus til Kallundborg, den 15de Mai. Kammerherre Amtmand v. Krogh med Frue, 2 Døttre, en Søn og Domestiqver, Grev Schack med Frue, Kammerjomfrue og Jæger; Kammerjunker Vincent Greve af Lerche med Tjener, Møller Dahl, Proprietair Møller, Cand. philos. Rou lund, Frøken M. Poulsen, Handelsbetjent C. Berg, Meieri bestyrer Ohff.
Viborger Samler, 1843-05-18
Med Dagvognen fra Skive til Viborg, den 17de Mai. Farver Holm. Med Samme fra Viborg til Randere, den 17de Mai. Mad. Ursin, Jfr. Møller, Kammerjunker Bülow, Consul Jensen, Hr. Eilschou, Farver Holm.
Viborger Samler, 1843-05-18
Copulerede i Viborg, den 16de Mai; Skrædermester Jens Johannes Wammen og Pigen Nicoline Grolsted.
Viborger Samler, 1843-05-18
Ved Tallotteriets 1555de Trækning i Kjøbenhavn, den 16de Mai, udkom: Nr. 10. 80. 21. 34. 13.
Viborger Samler, 1843-05-18
AVERTISSEMENTS. J Commission for Alv. Th. Høst's Boghandling i Kjøbenhavn er hos Undertegnede at erholde til almindelig Bogladepris: Haandbog for Sogneforstandere, do. for Sognefogder; Theatre de lenfance; Børneskuespil; Scheiken af Alexandrien; Karavanen; Tydsk Parleur; Fransk do. Orgelet i St. Poul; Napoleons Felttog i 1805; do. i 1812; do. i 1813 og 1811. do. i 1815. Ligeledes modtager Undertegnede Subscription paa "Maanedstidende for Lov og Ret for Herremænd og Bønder. Carl Wiberg. Ved at arbeide sig over Grundene ved Løgstør, har Maskineriet i Dampbaaden "Liimfjorden, taget Skade, saaledes at Samme maae underkastes nogen Reparation, hvilket foranlediger at Dampbaaden ikke idag kan foretage den sædvanlige Tour over Legstøer og Nykjøbing til Skive; Mandagen den 22de Dennes vil den for sidste Gang gjøre denne Tour, da den i Fremtiden kuns vil komme til at gjøre een Tour ugentlig op i Fjorden, nemlig over Løgstør, Nykjøding og Thisted til Lemvig og over Struer samme Tour tilbage, Afgangstiderne ville da blive Kl. 4 om Morgenen.
Viborger Samler, 1843-05-18
Paa Torsdag den 18de Dennes, Morgen Kl. 5, afgaaer Dampbaaden endnu som sædvanlig herfra over Løgstør og Thisted til Lemvig og Retour næste Dag. Aalborg, den 15de Mai 1843. Poul Pagh. Dampskibet Königinn Caroline Amalie Capt. P. Jordt, vil, efter fuldendt Reparation, igjen begynde sin regelmæssige Fart, og afgaaer fra Flensborg til Kjøbenhavn, Søndagen den 21de Mai, fra Kjøbenhavn til Aarhuus den paafølgende Onsdag Morgen Kl. 3, fra Aarhuus til Kjøbenhavn Torsdag Morgen Kl. 5, og saaledes fremdeles indtil videre fortsætter, sin ugentlige Fart, anløbende de tidligere bekjendtgjorte Stæder imellem Kjøbenhavn og Flensborg, Fragtgods medtages ikke. Indskrivningen skeer hver Onsdag indtil Kl. 11 Aften hos J. H. Agerup. Aarhuus, den 17de Mai 1843. ved Aaen.
Viborger Samler, 1843-05-18
Mit Varelager er atter bleven for INS. synet med et betydeligt Partie Manufacturvare, bestaaende af glatte & stribede Orleans, saavel sorte som couleurte, sorte & coul. Thibets, Alpaccos, Mohuirs, Mirandoline, Mousselin Laine, Schuchan, Na 8 a brede Sirtser, Meubel-Dito, stribede & trykkede Schirtinger, couleurte dito, Moreng, Bomulds-Damask, coul. Jaconetter & Silke-Hattetøier. Et smukt Udvalg Schuchan, Wiener, & Neapolitane-Schawler saavel a mörke som lyse Farver, Bomulds-, Sirtses-, Cambridges, & Schall-Tørklæder, Silke-, Floer & Krave Tørklæder, som og et Partie hvide Vare, bestaaende af Cambringer, glatte & ternede Jaconetter, glat & brocheret Linon, Bomulds-Kammerdug, glatte sig. Bobinetter, Gardentøier, Schirting, bleget & ubleget Bom meste, Creus-Lærred, Halvlærred i diverse Fiinheder, Rasmager- & Bomulds-Strømper, Lærreds-Lommetørklæder, Fryndser & Agramaner. Endvidere anbefales til Herrer: Klæde i forskjellige Farver & Fiinheder, sorte & coul. Bock, & Deckskin, Vestetøier, sorte & couleurte Silketørklæder & Eckarpes, Silke-, Bomulds-, Sirtses-Lommetørklæder, Brunell- & Atlas-Halsbind med og uden Kraver, Bomulds& eldstiske Seeler m.m.m., som Alt sælges til Nutidens muligst billige Priis hos Viborg, den 11te Mai 1813. M. N. Samson.
Viborger Samler, 1843-05-18
At jeg fortsætter den af min salig Mand hidtil forteViinhandel, under Firma Daniel Schmidts Enke, undlader jeg ikke herved at bekjendtgjøre, for de Ærede, han har staaet i Forbindelse med, forsikkrende Enhver, som vil beære mig med sin Søgning, den reelleste og bedste Behandling. Randers, den 9de Mai 1843. K. sal. Schmidt. Eau fine sumante. paa Glas til 16 sk. pr. Stk., faaes atter hos S. Hagemann.
Viborger Samler, 1843-05-18
Nye Appelsiner faaes hos S. Hagemann.
Viborger Samler, 1843-05-18
Strømpevævning. Uldgarn og Bomuldsgarn modtages til Forarbeidning A. W. Sandberg.
Viborger Samler, 1843-05-18
i mit Strempevæveri af
Viborger Samler, 1843-05-20
No. 80. 71 Aarg. Kongelig allernaadigst privilegeret Fiborg Stifts-Tidende. Forsendes med Brevposten i Danmark og Hertugdommerne.
Viborger Samler, 1843-05-20
anordorporaarsagerresteretsatte. anordonaparatorerserresteretsaaret.
Viborger Samler, 1843-05-20
Løverdagen den 20de Mai 1843. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1843-05-20
Nyeste Postefterretninger. Beludschistan. Det er rimeligt at antage, at den engelske Regjering, saafremt den havde seet sig istand til at aabne Seiladsen paa Jndus med Umirernes Samtykke, vilde have respecteret disse Fyrsters Uafhængighed og endog indrømmet dem den af dem forlangte Andeel i de Fordele, som denne store nye Handelsvei snart vil frembyde. Men den samme Regjeringsbeslutning, der gjorde Jndustil Grændsen for det britiske Jndien, overlod Englænderne intet Valg med Hensyn til den bydende Nødvendighed at sikkre Strømmens Munding. Men angaaende de nærmere Omstændigheder ved Toget imod Seind bliver endnu Meget tilbage at opklare, da man har Grund til at antage, at Major Outram, der en Tidlang har været britisk Resident i Seind ingenlunde har været et villigt Redskab for Lord Ellenboroughs Politik. Hvad den britiske Helt Sir Charles Napier angaaer, da har denne Kriger bedækket sig med militair Hæder og i Jndiens Delta leveret et værdigt Sidestykke til den engelske Konge Henrik den Femtes Seier over de Franske ved Azincourt. Tre Uger for Slaget forudsaae han, at der forberededes et combineret Angreb imod hans lille Hær, han forudsagde, at han vilde komme til at kæmpe med nogle af de meest krigerske Stammer, og det i det Forhold som 7 Fiender imod 1 Englænder. Tilbagetog og Forstærkninger vare lige umulige. J sine Breve omtalte han den Fare, hvorhan befandt sig, og beklagede sig over, at en saa gammel Officier som han var, skulde i sit Livs Aften sætte sin velfortjente Hæder paa Spil. Men som Faren voxede, tiltog og hans Energie. Jngen europæisk Kamp i den nyere Tid kan give et Begreb om Kampen ved Mihani. Af Evolutioner, hentede fra den nyere Taktik, af Gevær ildens frygtelige Virkninger saae man neppe Noget; men i tre samfulde Timer fegtede begge Hære Mand imod MandBeludscherne udholdt ethvert Bajonetangreb fra Briternes Side, og trængte, i sammenbukket Stilling og væbnede med Dolke, ind i de engelske Rækker. Begge Hære vege afvexlende for Heftigheden af saadanne Angreb. To Gange vege de britiske Tropper og Seapoys, men Napier selv, der under hele Slaget kæmpede i egen Person med Sværdet i Haanden, og havde svoret at seire eller falde, førte sine Tropper paa ny til Angreb, og Fienden blev omsider ydmygget og kastet paa Flugten. Som ved et Underværk undkom den modige Veteran fra den paa ham lurende Død. Napier har erklæret, at alle de Slag, hvori han har deeltaget i Krigen paa den pyrenæiske Halvøe og andre Steder, ere at ansee for en Børneleg i Sammenligning med dette Slagteri.
Viborger Samler, 1843-05-20
Storbritannien og Jrland. London, den 12te Mai. Villiers vigtige Motion gaaer ud paa, at Underhuset skal udnævne en Comitte, der skal tage under Overveielse Jndførselstolden paa fremmede Kornvarer og udfinde Midler til denne Afgifts Afskaffelse. J sin Tale erklærede han, at hele det engelske Folk var som en Følge af den af ham høit anpriste Anticornlovsforenings utrættede Bestræbelser stemt for Afskaffelsen af Kornloven, der havde bragt det engelske Folk Hungersnøden meget nær i de sidste 4 Aar havde Folket maattet udfælle 60 Mill. Lstl. mere for Brød end i de 4 foregaaende Aar. En ligesaa stor Sum havde Folket maattet udgive mindre for Manufacturvarer og andre af Livets Beqvemmeligheder, og dette var den egentlige Aarsag til Nøden i Manufactur og Fabrikdistricterne og til Arbeidernes Opstand. Handelsministeren Gladstone erklærede, at Regjeringen vilde med Kraft modsætte sig Motionen, da den i forrige Aar antagne Forholdsregel angaaende en Forandring i Korn loven endnu befandt sig saa at sige i Prøvelsestadiet, og Regjeringen vilde gjøre sig skyldig i en Troløshed, naar den forlod det antagne Princip, hvis Utilstrækkelighed ingenlunde havde viist sig. Af Whigs og Reformers talede for Motionen: Ward, Gisborne og Lorderne Howick og - dog kun betingelsesviis - John Russel; af Agriculturisterne bekæmpede Christopher, Milles, Calquhoun, Bortwick og Sir Edw. Knatschbull Motionen. Om Motionen, gjør the Times den bemærkning, at af alle de Talende har egentlig Jngen erklæret, at Villiers havde Ret, men ei heller har Nogen vovet at negte, at de bestaaende Kornlove jo vare mere eller mindre forkeerte. Repealagitationen, skriver the Globe, griber stærkt om sig i Jrland; men Mænd som Orangemændene Lord Roden og Lord Jocelyn ere farligere for Jrlands Rolighed end selve den store Agitator Daniel O'Connell. – Lane For har iøvrigt i en i Journalerne offentliggjort Skrivelse erklæret, at han paa Grund af O'Connells Færd finder sig berettiget til i Underhuset at andrage paa, at den catholske Emancipationsact, der har skaffet O'Connell Sæde og Stemme i Parlementet, vorder ophævet; han opfordrer endelig O'Connell til at møde i Parlementet for at forsvare Paven, som han Lane For vil angribe.
Viborger Samler, 1843-05-20
Den berømte Mathematiker Wallace, Professor ved Universitetet i Edinburg, er død.
Viborger Samler, 1843-05-20
Lord Fingerald and Vesey, Præsident for det indiske Bureau, er den 11te afgaaet ved Døden. Allerede under tidligere Toryministerier havde han været Medlem af Cabinettet, nemlig fra 1826 til 1828 som Generalqvarteermester for Hæren, og fra 1828 til 1830 Præsident for Handelsdepartementet.
Viborger Samler, 1843-05-20
Frankerig. Paris, den 12te Mai. Discussionen, om Sukkerloven er begyndt i de Deputeredes Kammer; den synes at ville medtage en 8 Dage.
Viborger Samler, 1843-05-20
Hertugen af Dalmatiens (Marschal Soults) Broder, Generallieutenant Soult, en af den franske Hærs ældste Officerer, er i Staden Tarbes afgaaet ved Døden. Sin hæderfulde Løbebane havde han begyndt som simpel Soldat.
Viborger Samler, 1843-05-20
En ny Comet er af Mauvais opdaget den 2den Mai paa Observatoriet i Paris. Cometen viste sig først imellem Svanen og Pegasus. Dens Lys er endnu meget svag, og kan ikke opdages uden Telescop.
Viborger Samler, 1843-05-20
Fra Pointe a Pitte paa Guadeloupe haves Efterretninger indtil den 30te Marts. Tyve Skibe laae paa Rheden; der arbeidedes med Jver paa Opførselsen af Sukker møller; man haaber at kunne redde en stor Deel af Høsten. Gouverneuren har gjort Handelstanden et Forskud af 600,000 Fres. Disse Beretninger omtale ikke senere Jordrystelser.
Viborger Samler, 1843-05-20
Spanien. Fra Madrid meldes under 6te Mai, at baade Cortina, Præsident for Cortesforsamlingens andet Kammer, og Olozaga forgjeves have søgt at bringe et Ministerium istand. Derimod er det lykkets Lopez at bevirke en ny Ministercombination. Denne Combination, der endnu ei er anmeldt i Gaceta, bestaar af Lopez, Præsident for Conseilet og Justitsminister; Carnerero eller Obis, Minister for det udenlandske Departement; Domenech, Minister for det Jndre; Caballero eller Villalta, Minister for den offentlige Underviisning; Aylon, Finantsminister; Quesada, Marineminister; Serrano, Krigsminister.
Viborger Samler, 1843-05-20
Tyrkiet. Fra Constantinopel meldes under 26de April, at Haf Pascha, som istedet for Kiamil Pascha er udnævnt til tyrkisk Commandant i Belgrad, har den 24de April indskibet sig paa en østerrigsk Dampbaad, for overKustandsche at afgaae til sin Bestemmelse. – Efter længere Tids Ophold i Constantinopel er Mehemed Alis Ge fandt, Sami Pascha, vendt tilbage til Alexandrien. Portens Note til det russiske Gesandtskab angaaende Afgjørelsen af det serviske Anliggende, er den 20de April afsendt til St. Petersborg med den samme Coureer, der bragte til Constantinopel de sidste Jnstructioner for den russiske Gesandt v. Butenieff. Dette Actstykke, der er at ansee som Portens Underkastelsesact, indeholder følgende tre Hovedpuncter: 1) Udtaler Porten tydeligt, at den lover at indhente for Fremtiden Ruslands Samtykke saavel hvad Afsættelsen af de serviske Fyrster angaaer, som med Hensyn til Bekræftelsen af det af Nationen foretagne Fyrstevalg; 2) Tilintetgjør Porten Sultan Mahmuds Decret, (Berat) hvori han forundte Familien Obrenowitsch den aarlige Fyrsteværdighed; ved hvilken Tilbagekaldelse Ruslands Ønske kun opfyldes, da det deels ikke har deeltaget i hiint Decrets Affattelse, deels ved Decretets Tilintetgjørelse erholder en større Jndflydelse paa de serviske Fyrster; 3) Udbeder Porten sig som en Naade af den russiske Keiser, saafremt han vedbliver sin Paastand om KaraGeorgewischs Afsættelse, at denne Fyrste maa tilstedes Adgang som Candidat til det nye Fyrstevalg. Man seer heraf, siger Deutsche Allg. Zeit., at Servien med Hensyn til Rusland ganske sættes i samme Categorie som Fyrstendommerne Moldau og Wallachiet. Hvad skeet er, kan i ei forandres; men hvad der endnu skal skee, kan i det mindste forandres. Maatte man dog tænke paa at redde Bulgarien og Bosnien. Den istedet for Kiamil Pascha til Commandant i Belgrad udnævnte Haffz Pascha er den samme tyrkiske Feltherre, der i det ulykkelige Slag ved Nisib anførte den tyrkiske Hær. Denne Mand er Chosrew Pascha hengiven, og ligesom denne en frigiven circassisk Slave. Skjøndt en biget Muselmand, har han dog stedse vidst ved sit polerede og høist indtagende Væsen at vinde Europæernes Velvillie og Yndest. Hans Snuhed gjør ham skikket til det ham overdragne Hverv, thi hvor det gjælder om ved Rænker at udføre coups de main, er han paa sin rette Plads. Jøvrigt ville vel underrettede Personer vide, at den serviske Regjering har erklæret Porten ei at ville samtykke i Fyrstens Afsættelse og et nyt Fyrstevalg, da Valget har fundet Sted i Overeensstemmelse med Forfatningens Statuter. Servien vilde altsaa erklære Valget af den nuværende Fyrste for gyldigt, hvad Udfaldet end maatte blive. J Tilfælde af en væbnet Jntervention fra Ruslands Side vil man vide at forsvare sig. Forudsat, at denne Erklæring er authentisk, maa Portens Forlegenhed være stor.
Viborger Samler, 1843-05-20
Fra den forviske Grændse meldes under 6te Mai. J dette Øieblik indtræffer den Efterretning, at den nye tyrkiske Pascha i Belgrad, Haf Pascha, er med sit Følge ankommen til Semlin. Han overbringer det keiserlige Fer man til et nyt Fyrstevalg og Jnstructioner angaaende KaraGeorgewitsch. Et almindeligt Amnestie vil blive proclameret, og den forhadte Wuesitsch blive nødt til i det seneste om 14 Dage at afreise til Constantinopel.
Viborger Samler, 1843-05-20
Jndenlandske Efterretninger.
Viborger Samler, 1843-05-20
Kjøbenhavn. Den 15de Mai afsagdes ved Høiesteret Dom i Sagen: afdøde Premierlieutenant August Fred. Rasch paa sin Forlovedes, Mette Marie Stabells, Vegne og Administrationen for de af afgangne Grosserer Niels Brock og Hustru Lene Bredahl stiftede Legater for Randers Kjøbstad (Rotwitt) imod Cathrine Marie Hasselbalch med Mand og Værge, Overtoldbetjent, Capitain Jørgensen, (Buntzen), betræffende Uddelingen for Aaret 1838 af det i afg. Grosserer Niels Brocks Testament af 19de Febr. 1796 4de Post § 18 omhandlede Brudendstyrslegat. J denne Sag er Jntervenientstævning af Severine Andrea Hansen med Mand og Værge, Postfuldmægtig Bay(Liebenberg). Ved Viborg Lands Overrets-Dom af 19de April 1841 er Randers Bytingsdom af 13de Jan. 1841, hvorved Administrationen for de nævnte Legater er tilpligtet at udbetale Brudeudstyrslegatet for 1838 til Cathrine Marie Hasselbalch, stadfæstet, hvilken Dom ogsaa af Høiesteret blev kjendt ved Magt at stande. J Salarium til Advocat Buntzen for Høiesteret betaler Mette Marie Stabell og Administrationen for det omhandlede Legat samt Jntervenienten 60 Rbd. Sølv, saa betale de og til Justitskassen 1 Rbd. Sølv.
Viborger Samler, 1843-05-20
Statsgjældsafbetalings-Selskabets Glæde over Hr. Regnskabsfører Hansens lykkelige Hjemkomst fra sin opoffrende Reise skal være bleven noget formindsket ved den uheldige Omstændighed, at alle de til den store Comitee udvalgte Medlemmer have frabedet sig Valget med Undtagelse af Rust mester Schmidt og Magister Lindberg. J denne Anledning skulde der i Mandags Aftes paa sædvanlig Tid og Sted n afholdes en Sørgefest, hvortil er skrevet en Sang af Magister Lindberg efter den bekjendte Melodi Ak, hvor Faa her rundt om Borde, og en dito af Rustmester Schmidt, til Melodien "Der, Brødre, Punsch i Bollen er! Det Hele ender under Magisterens og Regnskabsførerens Apotheose med en Sang, som ventes forfattet paa den Melodi Vort Dagværk er til Ende!" idet det antages upassende for Tiden og efter Omstændighederne at affatte den efter Melodien Har jeg kun en lumpen Daler." (Forp.)
Viborger Samler, 1843-05-20
Ved den sidste Opførelse af Et ubekjendt Mesterstykke traf det sig, at den hellige Cecilies Billedstøtte, uagtet Rollas ufortrødne Hamren, forblev ganske heel og holden. Vi havde ikke anseet Mesterværket for saa solidt, eller Maskinmesteren for saa usolid. – Samme Aften var Luften faa tung paa Scenen, at et Lufttæppe faldt ned og nær havde ihielslaget Balletmesteren og Jfr. Fieldsted. – Jkke engang den heftige Kanonade i "Dagen før Slaget ved Marengo formaaede at rense Luften den samme ulykkelige Aften, og endnu efter Tæppets Fald hørte man overalt en almindelig Pusten, der var saa stærk, at den næsten lød som Hyssen. - Hr. Spindlers næste Gjæsterolle vil blive Remi, i "Guldkorset." Det er dog altid en Forandring til det Bedre; thi ved den sidste Optræden, som Bolingbroke i "Et Glas Vand, blev han aldeles Codille. (Forp.)
Viborger Samler, 1843-05-20
Under Musiceringen ved Hovedvagten indtraf i Løverdags det beklagelige Tilfælde, at et Barn paa 4 til 5 Aar fik de yderste Leed af Fingrene paa den ene Haand knuste, ved at gribe og Jerngitteret paa det Sted, hvor Døren, idet den oplukkes, frembringer en Aabning mellem den nærmeste Jernstang, hvilken atter trykkes sammen, idet Døren lukkes. Saadanne ulykkelige Lemlæstelser skulle allerede oftere have fundet Sted og navnlig endnu i forrige Uge ved en Bondedreng, (Kbhp.)
Viborger Samler, 1843-05-20
Vi maa advare Publicum mod circulerende falske 16 Rigsbankskillinger (de nye). De ere meget skuffende eftergjorte, Præget selv særdeles godt, men Metallet giver ingen Klang, og har et paafaldende blaat Skjær. (Frid.)
Viborger Samler, 1843-05-20
En Procurator (Arenzen af Wordingborg) som havde truet en Mand, hvis Kone han defenderede, med at ville offentliggjøre noget ham angaaende, saafremt han ikke vilde opfylde et formeentlig givet Løvte, er for denne Trudsel ved Landsoverretten dømt i 20 Rbd. Mulct. (Frid.)¬
Viborger Samler, 1843-05-20
Hr. Kammerjunker v. Qualen har ikke alene givet de øvrige Godseiere, men ogsaa Regjeringen et fortræffeligt Exempel, idet han nyligt paa sit adelige Gods "Damp i Schwansen, ganske har ophævet den almindeligt forbadte Mølletvang for sine samtlige Gods-Underordnede, (Jtzeh. Wochenbl.) Fæstere og Forpagtere. Juridisk Examen ved Overappellationsretten i Kiel. Udfaldet af denne har den 11te Mai viist sig at være følgende: Theodor Mommsen fra Oldesloe og Lucht fra Wörden fik 1ste Characteer; Ferdinand Schrøder fra Glückstadt 2den mit sehr ruhmlicher Auszeichn.; Schmidt, fra Altona, Sammer fra Eckernførde og thor Straten fra Flensborg 2den mit ruhmlicher Auszeichn.; Bähr fra Segeberg, v. Qualen fra Damp og Wolff fra det nordlige Slesvig 2den mit Auszeichn.; v. Stemann fra Ranzau, 2den, v. Prangen fra Glückstadt og Sievers fra Rendsborg 3die. (Dg.)
Viborger Samler, 1843-05-20
Ringkjøbing. Jfølge en senere paalidelig Efterretning, udbrød Jlden i Bundsbeck Mølle den 8de De, Kl. 2 Eftermiddag, hvilken i et Øieblik var omspændt af Luerne og aldeles afbrændt, saa at der saagodt som Jntet kunde reddes. Eierinden af Møllen Johanne Marie Jespersdatter og den ene af Tjenestekarlene bleve noget forbrændte i Ansigtet og paa Hænderne. Desuden indebrændte 2 Hopper, 1 Fol, 4 Køer og 1 Sviin, Vogne, Avlsredskaber, Korn og Jndboe; ligeledes Tjenestefolkenes Gangklæder samt noget af Aftægtsfolkenes Boehave. Af Besætning og Jndboe var intet assureret, hvorimod Møllens Bygninger vel vare forsikkrede, men efter Eierens Begjæring for et Par Aar siden bleven flere hundrede Rigsbankdaler nedsatte. (Ringk. Av.)
Viborger Samler, 1843-05-20
Toldvæsenet i Holstebro har i Ugen fra 24de til 30te April, tildeels ved Reiser i Herrederne, erholdt udleveret og kjøbt af Landboerne 632 Sæt ulovlige Brændeviins redskaber, af Vægt circa 6000 Pd.; desuden har Kobber førerne og Kobbersmedene opgivet at have indkjøbt circa 300 Sæt. (S. Bl.)
Viborger Samler, 1843-05-20
Handels= og Skibs-Efterretninger. London, den 12te Mai. Den sidst tilføre Hvede er betalt med bedre Priser. Kornpriserne for Ugen, der endte d. 5te Mai. Hvede 46 s. 4de: Byg, 28 s. 2 d.; Havre, 17, s. 2d.; Rug. 27 s. 7 : Erter, 28 s. d. Hvedetolden 205. Liverpool, d. 11te Mai. J de sidste 3 Dage ere solgte 27,000 Baller Bomuld; Priserne faste og endog stegne i de sidste Dage.
Viborger Samler, 1843-05-20
Den 4de d. M. er i Kjøbenhavn afsagt en Søretsdom i et for Handlende og Søfarende vigtigt Spørgsmaal, nemlig hvorvidt et derliggende Skib, tilhørende en Udlænding, kan af dennes derværende Creditorer, i Overeensstemmelse med Placat af 30te Novbr. 1821, arresteres, uagtet Ladningen eiedes af andre end Rhederen. Handelshuset P. de Coninck Kbhvn, havde ladet effectuere Arrest i det af Skibscapitain A. Greenholm førte Skib "Patience for en Fordring, som det havde tilgode hos Skibets Eier, Raadmand Math. Lithen i Nyearleby i Finland. Fordringens Rigtighed blev erkjendt, men der blev fra Skipperens Side især fremhævet mod Arresten, at Ladningseieren vilde lide en særdeles betydelig Skade ved Skibets Ophold. Retten antog imidlertid, at Ordene i Placaten vare almindelige, og derfor ogsaa maatte omfatte Skibe, men naar dette antoges, kunde det Tilfælde ikke undtages, hvor en anden end Rhederen eiede Ladningen hvorimod denne Anden, hvis han troer sig det fordeelagtigst, vel maa kunne fordre, at Skibet sælges under den Betingelse, at Reisen skal forsættes. Søretten stadfæstede derfor Arrestforretningen og kjendte Huset P. de Coninck berettiget til at gjøre sig betalt i det arresterede Skib med Redskab og Jnventarium. - (Denne Søretsdom, som nu er indanket for Høiesteret, har naturligviis vakt megen Sensation i Helsingøer, hvor samtlige Skibsclareringshuse staae i stadigt Forskud med Øresundstolden for saa mangfoldige udenlandske Rhederier, hvis denne Dom skulde blive stadfæstet af Høiesteret, hvilket vi imidlertid meget betvivle, og de herværende Clareringshuse skulde kunne gjøre samme gjældende, da vilde dette vistnok kunne føre til heelt mærkelige Resultater især her i Byen.)(Hels. Av)